Anexa nr.5

la Hotărîrea Guvernului nr.489

din 10 august 2015

**REGULAMENT**

**privind gestionarea mijloacelor contului trezorerial cu destinaţie**

 **specială de pregătire a economiei naţionale şi a sferei sociale**

**pentru activitate în perioada de toamnă-iarnă 2015-2016**

1. Regulamentul privind gestionarea mijloacelor contului trezorerial cu destinaţie specială de pregătire a economiei naţionale şi a sferei sociale pentru activitate în perioada de toamnă-iarnă 2015-2016 (în continuare – Regulament) stabileşte modul de executare şi evidenţă a mijloacelor destinate pentru achitarea datoriilor instituţiilor finanţate de la bugetul de stat faţă de întreprinderile complexului energetic şi cele prestatoare de servicii, pentru procurarea la timp a resurselor energetice, a materialelor, a utilajelor necesare şi pentru pregătirea obiectelor în vederea funcţionării stabile în perioada de toamnă-iarnă 2015-2016.

2. Pentru achitarea datoriilor instituţiilor finanţate de la bugetul de stat se vor efectua cheltuieli, conform clasificaţiei economice, după cum urmează:

1) în anul 2015:

113.01 – energie electrică;

113.02 – gaze;

113.04 – energie termică;

113.17 – reparaţii curente ale clădirilor şi încăperilor;

113.18 – reparaţii curente ale utilajului şi inventarului;

113.26 – combustibil;

113.27 – procurarea şi instalarea contoarelor;

113.34 – apă şi canalizare;

241.00 – investiţii capitale;

243.00 – reparaţii capitale;

2) începînd cu 1 ianuarie 2016:

222110 – energie electrică;

222120 – gaze;

222130 – energie termică;

222140 – apă şi canalizare;

222500 – servicii de reparaţii curente;

311120 – reparaţii capitale ale clădirilor;

318120 – reparaţii capitale ale altor mijloace fixe;

319200 – investiţii capitale în active materiale  în curs de execuţie;

331000 – combustibil, carburanţi şi lubrifianţi.

3. Cheltuielile indicate la punctul 2 se execută în limitele alocaţiilor bugetare prevăzute în planurile de finanţare ale executorilor de buget, în baza contractelor încheiate şi înregistrate în modul stabilit şi a documentelor de plată prezentate de către instituţiile publice finanţate din bugetul de stat la trezoreriile teritoriale ale Ministerului Finanţelor.

4. Datoriile instituţiilor publice pentru consumul de resurse energetice şi servicii comunale se vor achita zilnic, pe măsura prezentării documentelor de plată la trezoreriile teritoriale, totodată ţinînd cont de priorităţile stabilite de legislația în vigoare.

5. Ministerul Finanţelor va asigura evidenţa cheltuielilor efectuate în conformitate cu prevederile legale.